**ΒΙΟΓΡΑΦΙΚΟ ΣΗΜΕΙΩΜΑ**

 **Χριστίδη Βασιλική**

Η Βασιλική Χριστίδη είναι Γενική Διευθύντρια του Ομίλου εταιρειών της Aviareps Hellas S.A., ενός Ελληνικού ομίλου εταιρειών, που δραστηριοποιείται στις αγορές επίγειας εξυπηρέτησης αεροσκαφών, της αεροπορίας, του τουρισμού και της παραγωγής και εξαγωγών τροφίμων. Εντός του ομίλου κατέχει επίσης τη θέση Αντιπροέδρου της Skyserv ΑΕ Επίγεια Εξυπηρέτηση Αεροσκαφών.

Πριν ενταχθεί στον όμιλο τον Δεκέμβριο του 2015, η Βασιλική ήταν (Φεβρουάριος 2011 – Δεκέμβριος 2015) Νομικός Σύμβουλος και Ανώτερος Διευθυντής Νομικών και Κανονιστικών Υποθέσεων για την εισηγμένη εταιρεία και τον όμιλο εταιρειών της Forthnet A.E., πρωτοπόρου εταιρείας τηλεπικοινωνιών συνδρομητικής τηλεόρασης στην Ελλάδα.

Πριν την ανάληψη της θέσης αυτής συμμετείχε από τον Μάρτιο του 2009 στη δημιουργία της DIGEA A.E., του πρώτου φορέα επίγειας ψηφιακής μετάδοσης που ανήκει σε όλους τους ελληνικούς ραδιοτηλεοπτικούς σταθμούς ελεύθερης μετάδοσης ως επικεφαλής νομικού και ρυθμιστικού, νομικός σύμβουλος του τηλεοπτικού σταθμού ΣΚΑΪ και εξωτερικός σύμβουλος δικηγόρος, εξειδικευμένη σε θέματα εμπορικά, εταιρικά και διαχείρισης επιχειρηματικών υποθέσεων σε ευρεία γκάμα δραστηριότητας και αντικειμένου επιχειρήσεις, με ειδικότερη εξειδίκευση στο τηλεοπτικό περιεχόμενο, την τεχνολογία και τις ειδικές χρηματοοικονομικές συμβάσεις.

Από το Νοέμβριο του 1999 έως τον Μάρτιο του 2009 η Βασιλική εργάστηκε ως ανεξάρτητος νομικός σύμβουλος ή εσωτερικός νομικός σύμβουλος για ένα ευρύ φάσμα εταιρειών και ιδρυμάτων, όπως: Κορασίδης ΑΕΕ - όμιλος διάθεσης ηλεκτρικών προϊόντων λιανικής - , BSB – λιανικό δίκτυο ενδυμάτων -, BIOSAFETY A.E. – ΕΞΥΠΠ για την υγιεινή και την ασφάλεια στην εργασία -, Marfin Bank και Eurobank Factors, στη διαχείριση προϊόντων factoring και forfaiting, ΣΑΤΠΕ – Σύνδεσμος Εναλλακτικών Τηλεπικοινωνιακών Παρόχων, η Alpha Digital TV ψηφιακός δορυφορικός ραδιοτηλεοπτικός φορέας, η Alpha TV – τηλεοπτικός σταθμός- , Cosmoline Α.Ε. - εναλλακτικός πάροχος τηλεπικοινωνιών - , ΣΕΛΠΕ – Σύνδεσμος επιχειρήσεων οργανωμένου Λιανεμπορίου.

Η Βασιλική είναι μέλος του Δικηγορικού Συλλόγου Αθηνών από τον Σεπτέμβριο του 1996.

Η Βασιλική κατέχει πτυχίο Νομικής (LL.B.) από το Αριστοτέλειο Πανεπιστήμιο Θεσσαλονίκης (Ελλάδα) και πτυχίο LL.M. (Μεταπτυχιακό) από το Πανεπιστήμιο του Kent στο Canterbury (UK).

Γεννήθηκε και μεγάλωσε στα Ιωάννινα. Η Βασιλική είναι παντρεμένη με τον Γεώργιο Τσαπρούνη και είναι μητέρα ενός αγοριού και δύο κοριτσιών.